NORAKSTS

|  |  |
| --- | --- |
| 28.02.2019. | Nr.2/23 |

**KONKURSA „APBŪVES TIESĪBAS PIEŠĶIRŠANA ZEMES GABALA DAĻĀ KĀRKLU IELĀ 6, JELGAVĀ, KAS PIEGUL PUTNU IELAI” IZSLUDINĀŠANA**

**Atklāti balsojot: PAR – 13** (I.Jakovels, S.Stoļarovs, L.Zīverts, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav, deputāts A.Rublis balsojumā nepiedalās saskaņā likumu “Par interešu konflikta novēršanu valsts amatpersonu darbībā”,

 Saņemts 2019.gada 4.janvāra biedrības “Futbola klubs Jelgava” (turpmāk – Biedrība) iesniegums “Par zemes lietošanas tiesību piešķiršanu futbola laukuma izbūvei”, kurā lūgts piešķirt apbūves tiesību uz Kārklu ielas 6, Jelgavā, zemes gabala daļu 53921m2 platībā futbola treniņlaukumu un tiem nepieciešamās infrastruktūras izbūvei.

 Zemes gabals ar kadastra apzīmējumu 0900 008 0461 Kārklu ielā 6, Jelgavā, ar kopējo platību 81248m2 reģistrēts Zemgales rajona tiesas Zemesgrāmatu nodaļā uz Jelgavas pilsētas pašvaldības vārda. Jelgavas pilsētas dome 2017.gada 9.februārī pieņēma lēmumu Nr. 2/2 “Konkursa “Apbūves tiesības piešķiršana zemes gabala daļā Kārklu ielā 6, Jelgavā” izsludināšana”. Par konkursa uzvarētāju tika atzīta Biedrība. 2017.gada 21.aprīlī starp Jelgavas pilsētas domi un Biedrību tika noslēgts līgums par apbūves tiesības piešķiršanu uz zemes gabala daļu Kārklu ielā 6, Jelgavā, 27327m2 platībā uz laiku līdz 2047.gada 20.aprīlim. Zemes gabala Kārklu ielā 6, Jelgavā, daļa 53921m2 platībā ir neapbūvēta.

 Saskaņā ar likuma „Par pašvaldībām” 14.panta pirmās daļas 2.punktu, 14.panta otrās daļas 3.punktu, 15.panta pirmās daļas 6.punktu, Civillikuma 1129.2 pantu, Publiskas personas finanšu līdzekļu un mantas izšķērdēšanas novēršanas likuma 6.5 pantu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 2.8. punktu un biedrības “Futbola klubs Jelgava” 2019.gada 4.janvāra iesniegumu,

**JELGAVAS PILSĒTAS DOME NOLEMJ:**

1. Izsludināt konkursu „Apbūves tiesības piešķiršana zemes gabala daļā Kārklu ielā 6, Jelgavā, kas piegul Putnu ielai” nosakot, ka:

1.1.uz zemes gabala daļas Kārklu ielā 6, Jelgavā (platība 53921m2, kura tiks precizēta pēc uzmērīšanas dabā) (turpmāk – Zemes gabals) jāizbūvē sporta objekts - futbola treniņlaukumi, bērnu rotaļu laukums, āra trenažieru laukums, sporta halle un tam nepieciešamā infrastruktūra (turpmāk – Objekts);

1.2.Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;

1.3.Objekts jānodod ekspluatācijā līdz 2024.gada 31.decembrim;

1.4.apbūves tiesība tiek piešķirta uz 30 gadiem no līguma par apbūves tiesības piešķiršanu noslēgšanas dienas;

1.5.apbūves tiesību nedrīkst atsavināt, kā arī apgrūtināt ar lietu tiesībām.

1. Noteikt vienreizēju maksu par apbūves tiesības piešķiršanu 1,5% no Zemes gabala kadastrālās vērtības.
2. Noteikt maksu gadā par zemes lietošanu 1,5% no Zemesgabala kadastrālās vērtības.
3. Apstiprināt konkursa nolikuma projektu (pielikumā).
4. Pašvaldības izpilddirektoram veikt visas ar konkursa norises īstenošanu nepieciešamās darbības.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī